CELEX: 32011D0630
Language: el
Date: 2011-09-20 00:00:00
Title: 2011/630/ΕΕ: Εκτελεστική απόφαση της Επιτροπής, της 20ής Σεπτεμβρίου 2011 , σχετικά με τις εισαγωγές σπέρματος βοοειδών στην Ένωση [κοινοποιηθείσα υπό τον αριθμό Ε(2011) 6426]  Κείμενο που παρουσιάζει ενδιαφέρον για τον ΕΟΧ

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/32
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   σχετικά με τις εισαγωγές σπέρματος βοοειδών στην Ένωση
   [κοινοποιηθείσα υπό τον αριθμό Ε(2011) 6426]
   (Κείμενο που παρουσιάζει ενδιαφέρον για τον ΕΟΧ)
   (2011/630/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 8 παράγραφος 1, το άρθρο 10 παράγραφος 2 πρώτο εδάφιο και το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 88/407/ΕΟΚ καθορίζει τους όρους υγειονομικού ελέγχου που ισχύουν για τις εισαγωγές σπέρματος βοοειδών από τρίτες χώρες στην Ένωση. Η εν λόγω οδηγία προβλέπει ότι στην Ένωση επιτρέπεται μόνον η εισαγωγή σπέρματος που προέρχεται από τρίτη χώρα η οποία εμφαίνεται σε κατάλογο τρίτων χωρών ο οποίος έχει καταρτιστεί σύμφωνα με την ίδια οδηγία, και συνοδεύεται από υγειονομικό πιστοποιητικό βάσει υποδείγματος που επίσης συντάσσεται σύμφωνα με την ίδια οδηγία. Το υγειονομικό πιστοποιητικό θα πρέπει να βεβαιώνει ότι το σπέρμα προέρχεται από κέντρα συλλογής και αποθήκευσης σπέρματος που παρέχουν τις εγγυήσεις που προβλέπονται στο άρθρο 9 παράγραφος 1 της εν λόγω οδηγίας.
            
         
               (2)
            
            
               Με την απόφαση 2004/639/ΕΚ της Επιτροπής, της 6ης Σεπτεμβρίου 2004, για τη θέσπιση των όρων εισαγωγής σπέρματος βοοειδών (2) καταρτίζεται κατάλογος τρίτων χωρών από τις οποίες τα κράτη μέλη επιτρέπουν τις εισαγωγές σπέρματος βοοειδών που αναφέρονται στο παράρτημα I της εν λόγω απόφασης.
            
         
               (3)
            
            
               Σύμφωνα με το άρθρο 8 παράγραφος 2 της οδηγίας 88/407/ΕΟΚ ένα κράτος μέλος επιτρέπει την εισαγωγή σπέρματος βοοειδών μόνον από τις τρίτες χώρες που περιλαμβάνονται σε κατάλογο ο οποίος καταρτίζεται σύμφωνα με την εν λόγω οδηγία. Για να αποφασισθεί αν μια τρίτη χώρα μπορεί να περιληφθεί στον κατάλογο αυτό λαμβάνονται υπόψη διάφοροι όροι, όπως η κατάσταση της υγείας των ζώων.
            
         
               (4)
            
            
               Με τον κανονισμό (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (3), καταργήθηκε και αντικαταστάθηκε η απόφαση 79/542/ΕΟΚ του Συμβουλίου, της 21ης Δεκεμβρίου 1976, περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους και νωπών κρεάτων (4). Στο παράρτημα I του κανονισμού (ΕΕ) αριθ. 206/2010 περιλαμβάνεται κατάλογος τρίτων χωρών από τις οποίες επιτρέπεται η είσοδος οπληφόρων στην Ένωση. Οι όροι για την είσοδο οπληφόρων, που προβλέπονται στον εν λόγω κανονισμό, είναι παρόμοιοι με τους όρους που διέπουν τις εισαγωγές σπέρματος βοοειδών που καθορίζονται στην οδηγία 88/407/ΕΟΚ.
            
         
               (5)
            
            
               Όσον αφορά τις κύριες εξωτικές λοιμώδεις νόσους, δεν υπάρχουν επιστημονικά στοιχεία που να δείχνουν ότι με την επεξεργασία του σπέρματος μπορούν να περιοριστούν οι κίνδυνοι από την κατάσταση της υγείας του άρρενος βοοειδούς δότη. Συνεπώς, ο κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές σπέρματος θα πρέπει να βασίζονται στην κατάσταση της υγείας των ζώων στις τρίτες χώρες από τις οποίες επιτρέπονται οι εισαγωγές ζώντων βοοειδών. Στον κατάλογο που καθορίζεται στο παράρτημα I του κανονισμού (ΕΕ) αριθ. 206/2010 περιλαμβάνονται η Χιλή, η Ισλανδία και τα νησιά Σεν Πιερ και Μικελόν. Επομένως, οι εν λόγω τρίτες χώρες θα πρέπει να περιληφθούν στον κατάλογο του παραρτήματος I της απόφασης 2004/639/ΕΚ.
            
         
               (6)
            
            
               Το υπόδειγμα υγειονομικού πιστοποιητικού στο μέρος 1 του παραρτήματος II της απόφασης 2004/639/ΕΚ περιλαμβάνει τους όρους υγείας των ζώων για τις εισαγωγές σπέρματος βοοειδών στην Ένωση. Την παρούσα στιγμή οι όροι για την ενζωοτική λεύκωση των βοοειδών και την επιζωοτική αιμορραγική νόσο στο εν λόγω πιστοποιητικό δεν συμφωνούν πλήρως με τους όρους που καθορίζονται αντίστοιχα στο κεφάλαιο I σημείο 1 στοιχείο γ) του παραρτήματος Β της οδηγίας 88/407/ΕΟΚ και στο εγχειρίδιο για τις διαγνωστικές δοκιμές και τα εμβόλια χερσαίων ζώων του Παγκόσμιου Οργανισμού για την Υγεία των Ζώων. Κατά συνέπεια, το εν λόγω υγειονομικό πιστοποιητικό θα πρέπει να τροποποιηθεί έτσι ώστε να λάβει υπόψη του τη διάταξη αυτή της προαναφερθείσας οδηγίας και το εγχειρίδιο.
            
         
               (7)
            
            
               Το υπόδειγμα υγειονομικού πιστοποιητικού στο μέρος 3 του παραρτήματος II της απόφασης 2004/639/ΕΚ ισχύει για τις εισαγωγές και τη διαμετακόμιση σπέρματος βοοειδών που έχει αποσταλεί από κέντρο αποθήκευσης ή συλλογής σπέρματος και έχει αποτελέσει αντικείμενο συλλογής και επεξεργασίας είτε σύμφωνα με τους όρους της οδηγίας 88/407/ΕΟΚ, όπως τροποποιήθηκε από την οδηγία 2003/43/ΕΚ (5) του Συμβουλίου, είτε σύμφωνα με τις διατάξεις της οδηγίας 88/407/ΕΟΚ, οι οποίες ίσχυαν έως την 1η Ιουλίου 2003, και έχει εισαχθεί μετά τις 31 Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ.
            
         
               (8)
            
            
               Προκειμένου να εξασφαλιστεί πλήρως η ανιχνευσιμότητα του σπέρματος, το υπόδειγμα υγειονομικού πιστοποιητικού στο μέρος 3 του παραρτήματος II της απόφασης 2004/639/ΕΚ θα πρέπει να συμπληρωθεί με πρόσθετες απαιτήσεις πιστοποίησης και να χρησιμοποιείται αποκλειστικά και μόνο για το εμπόριο σπέρματος βοοειδών που συλλέγεται σε κέντρα συλλογής σπέρματος και αποστέλλεται από κέντρα αποθήκευσης σπέρματος, είτε τα τελευταία αποτελούν τμήμα ενός εγκεκριμένου κέντρου συλλογής σπέρματος με διαφορετικό αριθμό έγκρισης είτε όχι. Κατά συνέπεια, το υγειονομικό πιστοποιητικό στο μέρος 3 του παραρτήματος II της απόφασης 2004/639/ΕΚ θα πρέπει να προσαρμοστεί αναλόγως με την παρούσα απόφαση.
            
         
               (9)
            
            
               Είναι επίσης απαραίτητο να προσαρμοστούν με την παρούσα απόφαση οι ημερομηνίες στους τίτλους του υποδείγματος υγειονομικών πιστοποιητικών στο μέρος 2 και στο μέρος 3 του παραρτήματος II της απόφασης 2004/639/ΕΚ σχετικά με το αποθηκευμένο σπέρμα βοοειδών που αποτέλεσε αντικείμενο συλλογής, επεξεργασίας και αποθήκευσης πριν από τις 31 Δεκεμβρίου 2004 έτσι ώστε να αντικατοπτρίζονται οι διατάξεις του άρθρου 2 παράγραφος 1 της οδηγίας 2003/43/ΕΚ του Συμβουλίου.
            
         
               (10)
            
            
               Η Ένωση και ορισμένες τρίτες χώρες έχουν συνάψει διμερείς συμφωνίες που περιέχουν ειδικούς όρους για τις εισαγωγές σπέρματος βοοειδών στην Ένωση. Συνεπώς, όταν οι διμερείς συμφωνίες περιέχουν ειδικούς όρους και υποδείγματα υγειονομικών πιστοποιητικών για εισαγωγές, θα πρέπει να εφαρμόζονται οι εν λόγω όροι και υποδείγματα αντί για τους όρους και τα υποδείγματα που ορίζονται στην παρούσα απόφαση.
            
         
               (11)
            
            
               Όσον αφορά τις εισαγωγές σπέρματος βοοειδών στην Ένωση, με βάση την οδηγία 88/407/ΕΟΚ ο Καναδάς έχει αναγνωριστεί ως τρίτη χώρα με κατάσταση υγείας των ζώων ισοδύναμη με την κατάσταση των ζώων στα κράτη μέλη.
            
         
               (12)
            
            
               Κατά συνέπεια, κρίνεται σκόπιμο το σπέρμα βοοειδών που συλλέγεται στον Καναδά και εισάγεται στην Ένωση από την εν λόγω τρίτη χώρα να συνοδεύεται από απλοποιημένο πιστοποιητικό. Το πιστοποιητικό αυτό καταρτίζεται σύμφωνα με το υπόδειγμα που καθορίζεται στην απόφαση 2005/290/ΕΚ της Επιτροπής, της 4ης Απριλίου 2005, για τη θέσπιση απλοποιημένων πιστοποιητικών για την εισαγωγή σπέρματος βοοειδών και νωπού χοίρειου κρέατος από τον Καναδά και για την τροποποίηση της απόφασης 2004/639/ΕΚ (6). Η απόφαση αυτή θεσπίστηκε βάσει της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (7), όπως εγκρίθηκαν με την απόφαση 1999/201/ΕΚ του Συμβουλίου (8).
            
         
               (13)
            
            
               Η Ελβετία αποτελεί τρίτη χώρα στην οποία η κατάσταση υγείας των ζώων είναι ισοδύναμη με την κατάσταση στα κράτη μέλη. Κατά συνέπεια, κρίνεται σκόπιμο το σπέρμα βοοειδών που εισάγεται στην Ένωση από την Ελβετία να συνοδεύεται από υγειονομικό πιστοποιητικό που καταρτίζεται σύμφωνα με τα υποδείγματα που χρησιμοποιούνται για το εμπόριο σπέρματος βοοειδών εντός της Ένωσης. Τα υποδείγματα αυτά καθορίζονται στο παράρτημα Δ της οδηγίας 88/407/ΕΟΚ, με τις προσαρμογές που προβλέπονται στο σημείο 4 του κεφαλαίου VII τμήμα B του προσαρτήματος 2 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όπως εγκρίθηκε με την απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (9).
            
         
               (14)
            
            
               Για λόγους σαφήνειας και συνοχής της νομοθεσίας της Ένωσης, η απόφαση 2004/639/ΕΚ θα πρέπει να καταργηθεί και να αντικατασταθεί από την παρούσα απόφαση.
            
         
               (15)
            
            
               Για να αποφευχθούν διαταραχές του εμπορίου θα πρέπει να επιτρέπεται η χρήση υγειονομικών πιστοποιητικών που έχουν εκδοθεί σύμφωνα με την απόφαση 2004/639/ΕΚ κατά τη διάρκεια μεταβατικής περιόδου υπό ορισμένες προϋποθέσεις.
            
         
               (16)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Η παρούσα απόφαση καθορίζει κατάλογο τρίτων χωρών ή τμημάτων τους από τα οποία τα κράτη μέλη επιτρέπουν τις εισαγωγές σπέρματος βοοειδών (σπέρμα) στην Ένωση.
   Επίσης, η παρούσα απόφαση ορίζει τις απαιτήσεις πιστοποίησης για την εισαγωγή σπέρματος στην Ένωση.
   Άρθρο 2
   Εισαγωγές σπέρματος
   1.   Τα κράτη μέλη επιτρέπουν την εισαγωγή σπέρματος, εφόσον πληροί τις ακόλουθες προϋποθέσεις:
   
               α)
            
            
               προέρχεται από τρίτες χώρες ή από τμήματα τρίτων χωρών που περιλαμβάνονται στον κατάλογο του παραρτήματος Ι·
            
         
               β)
            
            
               προέρχεται από κέντρο συλλογής ή αποθήκευσης σπέρματος σύμφωνα με το άρθρο 9 παράγραφος 2 της οδηγίας 88/407/ΕΟΚ·
            
         
               γ)
            
            
               συνοδεύεται από υγειονομικό πιστοποιητικό που συντάσσεται σύμφωνα με τα υποδείγματα υγειονομικών πιστοποιητικών που παρατίθενται στο παράρτημα II μέρος 1 και συμπληρώνεται σύμφωνα με τις επεξηγηματικές σημειώσεις που παρατίθενται στο μέρος 2 του εν λόγω παραρτήματος:
               
                           i)
                        
                        
                           υπόδειγμα 1, όπως καθορίζεται στο τμήμα Α, για το σπέρμα που συλλέχθηκε, υποβλήθηκε σε επεξεργασία, αποθηκεύτηκε σύμφωνα με την οδηγία 88/407/ΕΟΚ, όπως τροποποιήθηκε από την οδηγία 2003/43/ΕΚ, και το οποίο απεστάλη από κέντρο συλλογής σπέρματος, στο οποίο έγινε η συλλογή του σπέρματος·
                        
                     
                           ii)
                        
                        
                           υπόδειγμα 2, όπως καθορίζεται στο τμήμα Β, για αποθηκευμένο σπέρμα που συλλέχθηκε, υποβλήθηκε σε επεξεργασία και αποθηκεύτηκε πριν από τις 31 Δεκεμβρίου 2004 σε συμφωνία με τις διατάξεις της οδηγίας 88/407/ΕΟΚ που ίσχυαν έως την 1η Ιουλίου 2004, και το οποίο εισήχθη μετά τις 31 Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ, και απεστάλη από κέντρο συλλογής σπέρματος, στο οποίο έγινε η συλλογή του σπέρματος·
                        
                     
                           iii)
                        
                        
                           υπόδειγμα 3, όπως καθορίζεται στο τμήμα Γ, για σπέρμα και αποθηκευμένο σπέρμα που αναφέρονται στο σημείο i) και ii) και τα οποία έχουν αποσταλεί από κέντρο αποθήκευσης σπέρματος·
                        
                     
         
               δ)
            
            
               πληροί τις απαιτήσεις που ορίζονται στα υγειονομικά πιστοποιητικά που αναφέρονται στο στοιχείο γ).
            
         2.   Όταν διμερείς συμφωνίες μεταξύ της Ένωσης και τρίτων χωρών ορίζουν ειδικούς όρους σχετικά με την υγεία των ζώων και την πιστοποίηση, εφαρμόζονται οι όροι αυτοί αντί για τις προϋποθέσεις της παραγράφου 1.
   Άρθρο 3
   Προϋποθέσεις σχετικά με τη μεταφορά του σπέρματος στην Ένωση
   1.   Το σπέρμα και το αποθηκευμένο σπέρμα που αναφέρονται στο άρθρο 2 δεν μεταφέρονται στο ίδιο εμπορευματοκιβώτιο με άλλες παρτίδες σπέρματος που:
   
               α)
            
            
               δεν προορίζονται για εισαγωγή στην Ένωση· ή
            
         
               β)
            
            
               είναι κατώτερης υγειονομικής κατάστασης.
            
         2.   Κατά τη μεταφορά στην Ένωση, το σπέρμα και το αποθηκευμένο σπέρμα τοποθετούνται σε κλειστά και σφραγισμένα εμπορευματοκιβώτια και η σφραγίδα δεν πρέπει να καταστρέφεται κατά τη μεταφορά.
   Άρθρο 4
   Καταργούμενες διατάξεις
   Καταργείται η απόφαση 2004/639/ΕΚ.
   Άρθρο 5
   Μεταβατική διάταξη
   Για μεταβατική περίοδο έως τις 30 Απριλίου 2012, τα κράτη μέλη επιτρέπουν τις εισαγωγές σπέρματος και αποθηκευμένου σπέρματος από τρίτες χώρες που συνοδεύονται από υγειονομικό πιστοποιητικό που έχει εκδοθεί το αργότερο στις 31 Μαρτίου 2012 σύμφωνα με τα υποδείγματα που ορίζονται στο παράρτημα II της απόφασης 2004/639/ΕΚ.
   Άρθρο 6
   Εφαρμογή
   Η παρούσα απόφαση εφαρμόζεται από την 1η Νοεμβρίου 2011.
   Άρθρο 7
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Σεπτεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10.
   
      (2)  ΕΕ L 292 της 15.9.2004, σ. 21.
   
      (3)  ΕΕ L 73 της 20.3.2010, σ. 1.
   
      (4)  ΕΕ L 146 της 14.6.1979, σ. 15.
   
      (5)  ΕΕ L 143 της 11.6.2003, σ. 23.
   
      (6)  ΕΕ L 93 της 12.4.2005, σ. 34.
   
      (7)  ΕΕ L 71 της 18.3.1999, σ. 3.
   
      (8)  ΕΕ L 71 της 18.3.1999, σ. 1.
   
      (9)  ΕΕ L 114 της 30.4.2002, σ. 1.
   
      ΠΑΡΑΡΤΗΜΑ I
      
         Κατάλογος τρίτων χωρών ή τμημάτων τους από τα οποία τα κράτη μέλη επιτρέπουν εισαγωγές σπέρματος βοοειδών
      
      
                  Κωδικός ISO
               
               
                  Ονομασία της τρίτης χώρας
               
               
                  Σχόλια
               
            
                  Περιγραφή περιοχής
                  (εφόσον κρίνεται σκόπιμο)
               
               
                  Πρόσθετες εγγυήσεις
               
            
                  AU
               
               
                  Αυστραλία
               
               
                   
               
               
                  Οι συμπληρωματικές εγγυήσεις που καθορίζονται στα σημεία II.5.4.1 και II.5.4.2 του πιστοποιητικού στο τμήμα Α του μέρους 1 του παραρτήματος II είναι υποχρεωτικές.
               
            
                  CA
               
               
                  Καναδάς (1)
                  
               
               
                  Περιοχή όπως περιγράφεται στο παράρτημα I μέρος 1 του κανονισμού (ΕΕ) αριθ. 206/2010.
               
               
                   
               
            
                  CH
               
               
                  Ελβετία (2)
                  
               
               
                   
               
               
                   
               
            
                  CL
               
               
                  Χιλή
               
               
                   
               
               
                   
               
            
                  GL
               
               
                  Γροιλανδία
               
               
                   
               
               
                   
               
            
                  HR
               
               
                  Κροατία
               
               
                   
               
               
                   
               
            
                  IS
               
               
                  Ισλανδία
               
               
                   
               
               
                   
               
            
                  NZ
               
               
                  Νέα Ζηλανδία
               
               
                   
               
               
                   
               
            
                  PM
               
               
                  Σεν Πιερ και Μικελόν
               
               
                   
               
               
                   
               
            
                  US
               
               
                  Ηνωμένες Πολιτείες
               
               
                   
               
               
                  Οι συμπληρωματικές εγγυήσεις που καθορίζονται στο σημείο II.5.4.1 του πιστοποιητικού στο τμήμα Α του μέρους 1 του παραρτήματος II είναι υποχρεωτικές.
               
            
         (1)  Το πιστοποιητικό που πρέπει να χρησιμοποιείται για τις εισαγωγές από τον Καναδά ορίζεται στην απόφαση 2005/290/ΕΚ της Επιτροπής, της 4ης Απριλίου 2005, για τη θέσπιση απλοποιημένων πιστοποιητικών για την εισαγωγή σπέρματος βοοειδών και νωπού χοίρειου κρέατος από τον Καναδά και για την τροποποίηση της απόφασης 2004/639/ΕΚ (μόνο για το σπέρμα που συλλέγεται στον Καναδά). Η απόφαση αυτή θεσπίστηκε βάσει της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκαν με την απόφαση 1999/201/ΕΚ του Συμβουλίου.
      
         (2)  Τα πιστοποιητικά που πρέπει να χρησιμοποιούνται για τις εισαγωγές από την Ελβετία ορίζονται στο παράρτημα Δ της οδηγίας 88/407/ΕΟΚ, με τις προσαρμογές που ορίζονται στο σημείο 4 του κεφαλαίου VII τμήμα B του προσαρτήματος 2 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όπως εγκρίθηκε με την απόφαση 2002/309/ΕΚ, Ευρατόμ, του Συμβουλίου και της Επιτροπής, της 4ης Απριλίου 2002, σχετικά με τη συμφωνία επιστημονικής και τεχνολογικής συνεργασίας για τη σύναψη επτά συμφωνιών με την Ελβετική Συνομοσπονδία.
   
   
      ΠΑΡΑΡΤΗΜΑ II
      ΜΕΡΟΣ 1
      
         Υπόδειγμα υγειονομικών πιστοποιητικών για τις εισαγωγές και τη διαμετακόμιση σπέρματος και αποθέματα σπέρματος βοοειδών
      
      ΤΜΗΜΑ A
      
                  
                     Υπόδειγμα 1 —
                  
               
               
                  Υγειονομικό πιστοποιητικό που εφαρμόζεται για τις εισαγωγές και τη διαμετακόμιση σπέρματος βοοειδών που συλλέχθηκε, υποβλήθηκε σε επεξεργασία, αποθηκεύτηκε σύμφωνα με την οδηγία 88/407/ΕΟΚ του Συμβουλίου, όπως τροποποιήθηκε από την οδηγία 2003/43/ΕΚ, και που απεστάλη από κέντρο συλλογής σπέρματος, στο οποίο έγινε η συλλογή του σπέρματος
               
            
         
      
         
      
         
      ΤΜΗΜΑ B
      
                  
                     Υπόδειγμα 2 —
                  
               
               
                  Υγειονομικό πιστοποιητικό που εφαρμόζεται από 1ης Ιανουαρίου 2005 στις εισαγωγές και διαμετακομίσεις αποθηκευμένου σπέρματος βοοειδών που συλλέχθηκε, υπέστη επεξεργασία και αποθηκεύτηκε πριν από τις 31 Δεκεμβρίου 2004 σε συμφωνία με τις διατάξεις της οδηγίας 88/407/ΕΟΚ του Συμβουλίου που ίσχυαν έως την 1η Ιουλίου 2004, και που εισήχθη μετά τις 31 Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ, και απεστάλη από κέντρο συλλογής σπέρματος, στο οποίο έγινε η συλλογή του σπέρματος
               
            
         
      
         
      
         
      
         
      ΤΜΗΜΑ Γ
      
                  
                     Υπόδειγμα 3 —
                  
               
               
                  Υπόδειγμα υγειονομικού πιστοποιητικού για τις εισαγωγές και τη διαμετακόμιση σπέρματος βοοειδών που συλλέχθηκε, υπέστη επεξεργασία και αποθηκεύτηκε σύμφωνα με την οδηγία 88/407/ΕΟΚ του Συμβουλίου, όπως τροποποιήθηκε από την οδηγία 2003/43/ΕΚ, και αποθηκευμένου σπέρματος βοοειδών που συλλέχθηκε, υπέστη επεξεργασία και αποθηκεύτηκε πριν από τις 31 Δεκεμβρίου 2004 σύμφωνα με τις διατάξεις της οδηγίας 88/407/ΕΟΚ, οι οποίες ίσχυαν έως την 1η Ιουλίου 2004, και που έχει εισαχθεί μετά τις 31 Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ, και αποσταλεί από κέντρο αποθήκευσης σπέρματος
               
            
         
      
         
      
         
      ΜΕΡΟΣ 2
      
         Επεξηγηματικές σημειώσεις για την πιστοποίηση
      
      
                  α)
               
               
                  Τα υγειονομικά πιστοποιητικά εκδίδονται από την αρμόδια αρχή της τρίτης χώρας εξαγωγής, σύμφωνα με το υπόδειγμα που παρατίθεται στο παράρτημα II μέρος 1.
                  Εάν το κράτος μέλος προορισμού ζητήσει πρόσθετες απαιτήσεις πιστοποίησης, οι βεβαιώσεις που πιστοποιούν ότι ικανοποιούνται οι εν λόγω απαιτήσεις ενσωματώνονται στο πρωτότυπο έντυπο του υγειονομικού πιστοποιητικού.
               
            
                  β)
               
               
                  Το πρωτότυπο του υγειονομικού πιστοποιητικού αποτελείται από ένα μόνο φύλλο ή, όπου περισσότερο κείμενο είναι απαραίτητο, καταρτίζεται έτσι ώστε όλα τα απαιτούμενα φύλλα να αποτελούν ενιαίο και αδιαίρετο σύνολο.
               
            
                  γ)
               
               
                  Εάν στο υπόδειγμα του υγειονομικού πιστοποιητικού αναφέρεται ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγραφούν, να μονογραφηθούν και να σφραγιστούν από τον υπεύθυνο για την πιστοποίηση υπάλληλο ή να απαλειφθούν εντελώς από το πιστοποιητικό.
               
            
                  δ)
               
               
                  Το υγειονομικό πιστοποιητικό συντάσσεται σε τουλάχιστον μία από τις επίσημες γλώσσες του κράτους μέλους στο οποίο βρίσκεται ο σταθμός συνοριακού ελέγχου εισόδου της παρτίδας στην Ευρωπαϊκή Ένωση και του κράτους μέλους προορισμού. Ωστόσο, τα εν λόγω κράτη μέλη μπορούν να επιτρέψουν τη σύνταξη του κειμένου στην επίσημη γλώσσα ενός άλλου κράτους μέλους η οποία να συνοδεύεται από επίσημη μετάφραση, εάν κρίνεται αναγκαίο.
               
            
                  ε)
               
               
                  Εάν για λόγους ταυτοποίησης των μερών της παρτίδας (πίνακας στο πλαίσιο I.28 του υποδείγματος του υγειονομικού πιστοποιητικού), στο υγειονομικό πιστοποιητικό επισυνάπτονται πρόσθετα φύλλα, τότε τα φύλλα αυτά θεωρείται επίσης ότι αποτελούν μέρος του πρωτότυπου υγειονομικού πιστοποιητικού με την τοποθέτηση της υπογραφής και της σφραγίδας, σε κάθε φύλλο, του υπεύθυνου για την πιστοποίηση υπαλλήλου.
               
            
                  στ)
               
               
                  Όταν το υγειονομικό πιστοποιητικό, συμπεριλαμβανομένων των πρόσθετων πινάκων που αναφέρονται στο στοιχείο ε), αποτελείται από περισσότερες από μία σελίδες, κάθε σελίδα αριθμείται, (αριθμός σελίδας) από (συνολικός αριθμός σελίδων), στο κάτω μέρος της και φέρει τον αριθμό αναφοράς του πιστοποιητικού, που αποδόθηκε από την αρμόδια αρχή, στο επάνω μέρος των σελίδων.
               
            
                  ζ)
               
               
                  Το πρωτότυπο υγειονομικό πιστοποιητικό πρέπει να συμπληρώνεται και να υπογράφεται από επίσημο κτηνίατρο εντός της τελευταίας εργάσιμης ημέρας που προηγείται της φόρτωσης της παρτίδας για εξαγωγή στην Ευρωπαϊκή Ένωση. Οι αρμόδιες αρχές της τρίτης χώρας εξαγωγής μεριμνούν ώστε να τηρούνται οι απαιτήσεις πιστοποίησης που είναι ισοδύναμες με εκείνες που ορίζονται στην οδηγία 96/93/ΕΚ του Συμβουλίου (1).
                  Το χρώμα της μελάνης της υπογραφής και της σφραγίδας του επίσημου κτηνίατρου πρέπει να είναι διαφορετικό από το χρώμα των τυπογραφικών στοιχείων του υγειονομικού πιστοποιητικού. Η απαίτηση αυτή ισχύει επίσης για τις σφραγίδες, με εξαίρεση τις ανάγλυφες σφραγίδες ή τα υδατόσημα.
               
            
                  η)
               
               
                  Το πρωτότυπο του υγειονομικού πιστοποιητικού πρέπει να συνοδεύει την παρτίδα έως τον συνοριακό σταθμό ελέγχου στον οποίο γίνεται η είσοδος στην Ευρωπαϊκή Ένωση.
               
            
                  θ)
               
               
                  Ο αριθμός αναφοράς του πιστοποιητικού που αναφέρεται στο πλαίσιο Ι.2 και στο πλαίσιο ΙΙ.α. του υποδείγματος υγειονομικού πιστοποιητικού πρέπει να εκδίδεται από την αρμόδια αρχή της τρίτης χώρας εξαγωγής.
               
            
         (1)  ΕΕ L 13 της 16.1.1997, σ. 28.